เซอร์ไพรส์!
&nbsp;
21 ส.ค. 2554

....น้องสวย
ปกติความสัมพันธ์กับสื่อมวลชนก็เป็นศูนย์ ถึงติดลบอยู่แล้ว แต่ฝ่ายประชาสัมพันธ์ กสท โทรคมนาคม ก็ยังอุตส่าห์จัดงานขอบคุณสื่อมวลชนไกลถึงเกาะสมุย
งานนี้ เหล่าบอร์ดหลายท่าน ไล่ไปตั้งแต่ กฤษดา กวีญาณ ทนงศักดิ์ ตุวินันท์ ธานีรัตน์ ศิริปะชนะ ชาวันย์ สวัสดิ์ ชูโต และอรรถสิทธิ์ ดำรงรัตน์ ถูกเรียกให้ไปเป็นไม้ประดับ
มีหน้าที่ คือ ไปถึงสนามบิน ขึ้นเครื่องไปสมุย เข้าพักโรงแรม และทานอาหารตามตาราง 
ครั้นพอเช้าวันรุ่งขึ้นยังถูกลอยแพ เพราะบอร์ดไม่ได้ไปไหน แต่พีอาร์มีโปรแกรมไปดำน้ำทั้งวัน
แม้บอร์ดแต่ละท่านจะคุ้นชินและมีชั่วโมงบินเรื่องการเดินทางสูงมากอยู่แล้ว แต่เจอเซอร์ไพรส์ขนาดนี้ก็ดูไม่ค่อยปลื้มนัก 
ถึงกับมีเสียงบ่นให้ได้ยินว่า ดีนะที่บอร์ดไม่เรื่องมาก ไม่เช่นนั้นละก็ 
บ่นเสียงดังขนาดนี้ เห็นที จิรายุทธ รุ่งศรีทอง ซีอีโอต้องทำอะไรสักอย่าง เพราะไม่งั้นงบประมาณแพงเวอร์ 1.7 ล้านบาท คงถูกผลาญไปอย่างน่าเสียดายทั้งที่พีอาร์อยากเที่ยวเอง แต่เอาสื่อมวลชนไปอ้างหน้าตาเฉย